# Find a Grave

Find a Grave|  |
| Kita ti sitio | Online database |
| Magun-od iti | Ingles |
| Agtagikua | Ancestry.com |
| Editor | Jim Tipton |
| URL | www.findagrave.com |
| Komersial | Web |
| Rehistrasion | Saan a nasken |

Ti **Find a Grave** ket komersial a website a mangipalubos iti publiko a mangserrek ken manginayon iti online a database kadagiti rehistro ti kamposanto.

## Pakasaritaan

Ti sitio ket napartuat idi 1995 babaen ni Jim Tipton ti agnanaed idiay Salt Lake City, a nagbirbiruk iti sitio a makatulong kaniana iti pagay-ayuanna a panagbisita kadagiti lugar a nakaipunponan dagiti selebridad. Ninayonanna pay idi iti online forum. Daytouy ket nairugi a kas maysa a komersial nga entidad idi 1998, kas maysa a komersial a nagan ken naikorporado idi 2000.

Ti sitio ket kanungpalan a naipadakkel tapno maipalubos dagiti saan a nadayeg a tabon tapno mapalubosan dagiti bisita ti online a mangrespeto dagiti natayen a kabagianda wenno gayyemda.

Idi Septiembre 30, 2013, inrangarang ti Ancestry.com iti pananggatangna ti kompania. Kinuna ni Tipton a ti panaggatang ti Ancestry.com ket "... nangisilsilpon ken nagpadpaadu iti trapiko iti sito kadagiti napalabasen a tawen. Ti pakaamo ti pannakaipunpon ket nasayaat a taudan para kadagiti tao nga agsuksukisok iti pakasaritaan ti pamiliada ..." planuen ti Ancestry.com a pasayaaten dagiti rekurso a dedikado iti Find a Grave tapno "... mamngirugi iti baro a mobile app, pasayaaten ti suporta ti agus-usar, mangipakaammo iti napasayaat a sistema ti panagurnos para iti panangited kadagiti panagpabaro kadagiti pammalagip, suporta ti ganganaet a pagsasao, ken dagiti dadduma pay panagpasaayaat iti sitio."

Manipud idi Abril 2016, i sitio ket naglaon kadagiti sumurok a 143 a riwriw a rehistro ti pannakaipunpon ken 75 a riwriw a ladladawan iti sangalubongan.

## Linaon ken dagiti langa

Aglaon ti website kadagiti listaan dagiti kamposanto ken dagiti tabon manipud iti sangalubongan. Dagiti kamposanto ti Amerika ket naurnos babaen ti estado ken kondado, ken adu dagiti rehistro ti kamposanto nga aglaon kadagiti Mapa ti Google (agraman kadagiti nagsasabtan ti GPS nga inted babaen dagiti kontributor) ken dagiti ladawan dagiti kamposanto. Dagiti agmaymaysa a rehistro ti tabon ket aglaon iti wenno amin dagiti sumaganad a pagikabilan ti datos: dagiti petsa ken dagiti lugar ti nakaipasngayan ken nakaipusayan, pakaammo ti biograpia, pakaammo ti kamposanto ken plota, dagiti ladawan (marka ti tabon, ti tao, kdpy.), ken pakaammo ti kontributor.

Dagiti listaan ti pannakaipunpon ket ited babaen dagiti tattao, dagiti kagimongan ti henelohia, ken ti International Wargraves Photography Project.

Ti agdama a kuartel ti Find a Grave idiay Lehi, Utah
Nasken nga agrehistro dagiti kontributor a kas dagiti miembro tapno makaited kadagiti listaan, a tinawtawagan kadagiti pammalagip iti sitio. Kalpasan iti panangited iti listaan, dayta a miembro ket agablin a ti mangtaripato iti listaan, ngem mabalin met a mangiyalis ti panagtaripato. Ti laeng agdama nga agtartaripato ti listaan ti mabalin nga agurnos iti listaan. Dagiti miembro ket mabalinda ti agipatulod kadagiti kiddaw ti panagpasayaat a maipanggep kadagiti listaan. Dagiti miembro ket mabalinda ti mangited kadagiti notasion, a mangbukel kadagiti ladawan wenno retrato wenno dagiti sabong, dagiti wagayway, dagiti simbolo ti relihion, kdpy., a maipablaak iti agmaymaysa a lislistaan, a kadawyan a mairaman dagiti mensahe ti pannakipagrikna. Dagiti agtartaripato iti listaan ket mabalinda nga isilpo babaen ti hyperlink kadagitilistaan dagiti natayen nga assawa, nagannak ken dagiti kakabsat para iti panggep ti henelohia. Dagiti miembro ket mabalinda pay ti agkiddaw kadagiti ladawan ti tabon, a mablinto met a tungpalen dagiti sabali a miembro.

Agtaripato pay ti Find a Grave kadagiti silpo dagiti memorial dagitinadayeg a tao a kas dagiti nakaawat iti Medalia ti Dayaw, dagiti pigura ti relihion, dagiti mannuro ken dagiti nadumaduma a selebridad. Ti Find a Grave ket agsanay iti panagtengngel iti panagurnos kadagitoy a listaan.

## Dagiti nagibasaran

### Dagiti taudan

* Colker, David (Agosto 26, 1997). "Web site answers grave concerns about stars". *Los Angeles Times*. Los Angeles: Tribune Publishing. Naiyarkibo manipud iti kasisigud idi 2011-08-09. Naala idi Septiembre 28, 2011.(Nasken ti suskrision)
* Johnstone, Nick (Hulio 14, 2004). "Why I love … findagrave.com". *he Guardian*. Londres: Guardian Media Group. Naala idi Septiembre 28, 2011.
* Cobbs, Chris (Hulio 12, 2001). "Web site attracts millions of grave-seekers". *Orlando Sentinel*. Orlando, Florida: Tribune Publishing. Naala idi Septiembre 28, 2011.
* Gammage, Jeff (Agosto 1, 2005). "Find VIPs (and others) who R.I.P. through online cemetery". *The Philadelphia Inquirer*. Philadelphia: Philadelphia Media Networ. Naala idi Septiembre 28, 2011.
* King, Peter (Oktubre 2, 2009). "Tip: Find a Grave has info you're dying to know". *Newsday*. Melville, New York: Cablevision. Naala idi Septiembre 28, 2011.(Nasken ti rehistrasion)
* Silverman, Lauren (Marso 14, 2010). "Tracking Down Relatives, Visiting Graves Virtually". *NPR*. Washington, D.C.: National Public Radio, Inc. Naala idi Septiembre 28, 2011.

## Dagiti akinruar a silpo

 Dagiti midia a mainaig iti Find a Grave iti Wikimedia Commons

* Opisial a website